Na Facebooku je objavljena snimka leta zrakoplova u Istri koja je izazvala lavinu komentara. Snimku je objavio korisnik pod imenom Airie Sasha Juvan koji kaže kako je riječ o avionu Porter Pilatus PC-9 koji je letio iznad piste koju koristi Paragliding Tandem Istra, ali da je pilot nepoznat.

Na snimci se vidi kako avion jako nisko leti, u blizini drveća, cesta i rijeka, a u jednom trenutku je proletio ispod mosta Mirna u Istri.

U komentarima se razvila prava rasprava o tome tko je letio. Neki tvrde kako je riječ o vojnoj o buci pilota dok korisnik koji je objavio video kaže kako je i vojnim zrakoplovima zabranjeno letjeti ovako blizu ceste.

– Ovaj pilot je letio odmah iznad piste za slijetanje koju koristimo i ne bi nikako mogao izbjeći paraglidera u slučaju da mu se našao na putu – napisao je Airie Sasha Juvan.

Drugi korisnik tvrdi pak kako je snimka stara te da Paragliding Tandem Istra očito u trenutku nastanka snimke nije koristio start u Motovunu.

– Makni taj video! Samo je pitanje kad će ovo doći do policije, a onda će se tražiti tko je pilot. kada je ovo snimljeno, prekopat će vam sve žive papire i dozvole i netko će dobiti kaznenu prijavu za kazneno djelo iz članka 225. KZ/11 - ugrožavanje posebnik vrsta prometa – poručio je pak jedan korisnik.